kardosdrur/scandi-wiki huggingface dataset:
Daemon

En daemon  er et computerprogram, der kører i baggrunden og styrer forskellige processer under computerens operativsystem. Traditionelt ender et daemonnavn på d. Eksempelvis  er syslogd en daemon, der implementerer systemlogging, og sshd er en daemon, der styrer indkomne SSH-forbindelser.

Daemons bliver også kaldt baggrundsprocesser. Begrebet kommer fra Unix/Linux verdenen. 

Etymologisk stammer "Daemon" fra det græske begreb "δαίμων" (daimôn), der beskriver en overnaturlig ånd, som er god og hjælpsom.

Referencer 

Software
August Tuxen (officer)

August Peder Tuxen (4. marts 1853 i Tandslet på Als – 6. januar 1929 i København) var en dansk general og militærhistoriker.

August Tuxen blev 1874 sekondløjtnant og avancerede efterhånden til oberst og regimentschef (1906), generalmajor og chef for 2. jyske brigade 1908, overtog 3. division 1910 og blev 1911 generalløjtnant og kommanderende general indtil 1917 i 2. Generalkommando og derefter i 1. Generalkommando; han tog sin afsked 1918.

Tuxen har udgivet en stor del fortrinlige historiske og militære værker; fra 1901 har han været leder af Generalstabens historiske arbejder, Meddelelser fra Krigsarkiverne, og han er hovedforfatter til Bidrag til den store nordiske Krigs Historie, bind I-VII.

Af hans skrifter skal endvidere særlig nævnes: Royal Danois i Militærhistorisk Tidsskrift, I XVII), Garnisonsliv i Helsingør under Christian V i Museum, 1891), Dansk Krigshistorieskrivning i de sidste 100 Aar (1921), Poul Vendelbo Løvenørn (1924).

Tuxen hædredes i 1912 som medlem af Det kongelige danske Selskab for Fædrelandets Historie og i 1918 ved udnævnelse til dr.phil. h. c. ved Lunds Universitet og 1928 medlem af Krigsvetenskapliga Akademien i Stockholm. Han blev Ridder af Dannebrog 1896, Dannebrogsmand 1903, Kommandør af 2. grad 1909, af 1. grad 1913 og fik Storkorset i 1916. Hans efterladte papirer er bevaret i Det Kongelige Bibliotek.

Han er begravet på Garnisons Kirkegård. Der findes et barneportræt af Edvard Lehmann 1855 (familieeje) og en skitse af Laurits Tuxen ca. 1925 (ligeså).

Kilder 
 Nekrolog i Personalhistorisk Tidsskrift 9. II 1929, s. 79-80.
 Ole A. Hedegaard, Generalløjtnant A.P. Tuxen : militærhistoriker og æresdoktor : et bidrag til dansk militær historieskrivning, Hernov, 1982. .

Generalløjtnanter fra Danmark
August (officer)
Militærhistorikere fra Danmark
Biografiforfattere fra Danmark
Personer fra Sønderjylland (i Danmark)
Storkors af Dannebrog
Personer i Kraks Blå Bog (afdøde)
Personer i Dansk Biografisk Leksikon
Æresdoktorer
Dansksprogede forfattere fra Danmark
DBU's Landspokalturnering for herrer 1955-56

DBUs Landspokalturnering for herrer 1955/1956 var den anden udgave af DBUs Landspokalturnering for herrer. Boldklubben Frem vandt turneringen for første gang, da holdet i finalen besejrede Akademisk Boldklub med 1-0. De forsvarende pokalmestre fra AGF blev slået ud i semifinalerne af de senere vindere fra BK Frem.

Kampe og resultater

1. runde 

Første runde havde deltagelse af 54 hold. Alle holdene spillede uden for de tre divisioner i Danmarksturneringen.

2. runde

Hold 

I anden runde deltog 32 hold fordelt på:
 27 vindere fra 1. runde.
 5 hold, som havde været oversiddere i første runde, og som derfor først trådte ind i turneringen i denne runde.

Kampe

3. runde

Hold 

I tredje runde deltog 32 hold fordelt på:
 16 vindere fra 2. runde.
 16 hold fra Danmarksturneringen 1955-56: Nr. 7-10 fra 2. division 1954-55 og nr. 1-10 fra 3. division 1954-55 samt de to oprykkere til 3. division, som trådte ind i turneringen i denne runde.

Kampe

4. runde

Hold 

I fjerde runde deltog 32 hold fordelt på:
 16 vindere fra 3. runde.
 16 hold fra 1. og 2. division: Nr. 1-10 fra 1. division 1954-55 og nr. 1-6 fra 2. division 1954-55, som trådte ind i turneringen i denne runde.

Kampe

5. runde

Hold 

Femte runde (ottendedelsfinalerne) havde deltagelse af de seksten vinderhold fra fjerde runde. Holdene fordelte sig således mellem rækkerne:

Kampe

Kvartfinaler

Hold 

Kvartfinalerne havde deltagelse af de otte vinderhold fra femte runde. Holdene fordelte sig således mellem rækkerne:

Kampe

Semifinaler 

Semifinalerne havde deltagelse af de fire vinderhold fra kvartfinalerne.

Finale 

Finalen mellem de to vindere af semifinalerne blev spillet den 2. juni 1956 i Københavns Idrætspark.

Kilder / eksterne henvisninger 
 www.haslund.info – POKAL 1955/1956 
 Peders Fodboldstatistik – DBU´s Landspokalturnering 1955 – 1956 
 Fra Helsingør IF til Elite 3000 – Kampe – 1955/56

Noter 

1955-56
Fodbold i 1955
Fodbold i 1956
Johannes Lindbæk

Johannes Peder Lindbæk (født 6. december 1872 i Ribe, død 25. juli 1919 i Roskilde) var en dansk historiker. Søn af Adjunkt, senere sognepræst i Seem, J.B. Lindbæk.

1890: Student fra Ribe Katedralskole

1897 og cand. mag. i historie. Han studerede særlig dansk middelalderlig kirkehistorie, afskrev under flerårige ophold i Rom pavebreve i Vatikanets arkiv og udgav 1906 (sammen med Gustav Stemann) De danske Helligaandsklostre. 

1907 blev han dr. phil. med disputatsen Pavernes Forhold til Danmark 1448—1513. 1903—10 udgav han Aktstykker og Oplysninger til Statskollegiets Historie 1660—76 og 1907—15 (sammen med Alfred Krarup) Acta pontificum Danica.

Hans hovedværk er De danske Franciskanerklostre (1914), 1. bind af en dansk klosterhistorie, til hvilken han har efterladt betydelige samlinger. I 1915 blev han medlem af Det kongelige danske Selskab for Fædrelandets Historie. Han var medudgiver af Verdenskrigen og udgav 1917 Forspillet til Verdenskrigen. Samme år blev han stiftsskriver i Roskilde.

Hans hustru Sofie, født Aubert 1875 i Kristiania, død 1953, var en norsk forfatterinde. Hun har skrevet flere fortællinger (blandt andet Student, 1907) og udgivet en række interessante memoireskrifter fra den Aubertske familie: Landflygtige (1910), Hjemmet paa Fæstningen (1912), Moer Korens dagbøger (2 bind, 1915) og Fra krinolinetiden (1921).

Kilder 

 
Ripenser-bladet Nr. 11, december 1919

Eksterne henvisninger 
 

Historikere fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Personer fra Ribe
Personer i Dansk Biografisk Leksikon
International Ship and Port Facility Security

International Ship and Port Facility Security (ISPS) – er et tillæg til Safety of Life at Sea (SOLAS) Convention (1974/1988), som fastlægger minimums sikkerhedsarrangementer for skibe, havne og statslige myndigheder.

Efter tillæggets ikraftræden i 2004, ligger ansvaret for sikkerheden, hos regeringer, rederier, besætninger og personel i havne, ved at have opmærksomheden rettet mod sikkerhedstrusler og foretage præventive skridt mod episoder og trusler, som berører havne-faciliteter og international handel.

Europaparlamentet og rådets forordning nr. 725/2004 af 31. marts 2004 om bedre sikring af skibe og havnefaciliteter udvider regelsættet, som egentlig kun var beregnet for internationale skibe, til også at gælde for skibstrafik i den Europæiske Union og dens medlemsstater

Note

Eksterne links 
 IMO – maritim sikkerhed (engelsk) 
 Europaparlamentet og rådets forordning nr. 725/2004 af 31. marts 2004 om bedre sikring af skibe og havnefaciliteter 

Søfart
Johannes Oskar Andersen

Johannes Oskar Andersen (født 15. maj 1866 på Frederiksberg, død 24. oktober 1959 sammesteds) var en dansk teolog og politiker (Det Konservative Folkeparti).

J.O. Andersen blev født på Frederiksberg, blev cand. theol. 1890 og erhvervede sig året efter Københavns Universitets Guldmedalje. I 1893-1894 og senere i 1902 var han på studierejse i udlandet.

I 1900-1901 deltog han i konkurrencen om professoratet i kirkehistorie. Han fik ikke professoratet, det gik til den kun 25-årige Valdemar Ammundsen, men Andersen fik tilladelse til at docere nordisk kirkehistorie og kirkelig arkæologi. I 1903 blev han ansat som midlertidig docent i kirkehistorie, og i 1913 blev han ekstraordinær professor. Han var ordinær professor 1920-1936 og rektor for Københavns Universitet 1929-1930.

Fra 1899 var han medredaktør af Teologisk Tidsskrift. I 1907 overtog han udgivelsen af Kirkeleksikon for Norden efter Fredrik Nielsens død. Han blev medlem af Det kongelige danske Selskab for Fædrelandets Historie 21. november 1921.

Han har blandt andet skrevet Holger Rosenkrantz den Lærde (1896), Novatian (1901), og Kirkeorganisation udenlands (1905) samt et stort antal større og mindre afhandlinger, blandt hvilke må fremhæves: Fra Trankebarmissionens Begyndelsestid (1906) og Den tyske Original til Peder Smed og Asger Bonde (1907).

Hans skrifter såvel som hans forelæsninger og øvelser viste, at han var elev af Kristian Erslevs positivistiske skole, der kun vil bygge fremstillingen på den metodiske granskning af kilderne.

Andersen var medlem af Folketinget, valgt for Det Konservative Folkeparti i Hovedstaden og Vestre Storkreds fra 1918 til 1939.

Referencer

Kilder

Eksterne henvisninger 
 

Kirkehistorikere fra Danmark
Rektorer ved Københavns Universitet
Kommandører af 1. grad af Dannebrog
Kommandører med stjerne af Sankt Olavs Orden
Modtagere af Nordstjerneordenen
Faglitterære forfattere fra Danmark
Dansksprogede forfattere fra Danmark
Folketingsmedlemmer i 1910'erne
Folketingsmedlemmer i 1920'erne
Folketingsmedlemmer i 1930'erne
Tidligere folketingsmedlemmer fra Det Konservative Folkeparti
Personer fra Frederiksberg
Personer i Kraks Blå Bog (afdøde)
Personer i Dansk Biografisk Leksikon
Modtagere af Københavns Universitets guldmedalje
Eiler Nystrøm

Frants Eiler Nystrøm (2. marts 1874 i København – 13. oktober 1948 i Vanløse) var en dansk historiker, arkivar og forfatter.

Eiler Nystrøm blev født i København. Som kandidat fik Nystrøm en midlertidig ansættelse som afskriver og registrator i Rigsarkivet, og herfra ledtes han ind på selvstændige studier. En frugt heraf var tobinds-værket Offentlige Forlystelser i Frederik VI's Tid (1910—13), en lovlig bred, men interessant kulturhistorisk fremstilling.

Samme grundighed prægede de to topografiskhistoriske værker Søllerød Sogn i Fortid og Nutid (1911) og Gjentofte Sogn (1916). Et af Nystrøms betydningsfuldeste arbejder blev hans doktordisputats om Den danske Komedies Oprindelse (1918). Ikke alene var det her lykkedes ham at fremdrage flere hidtil ukendte kilder, men han hævdede også en helt igennem original — om end omdisputabel — opfattelse af det første danske teaters Tilblivelse.

Eiler Nystrøm var på udenlandsrejse i Frankrig 1897-98, og senere på adskillige andre rejser rundt om i Europa, bl.a. til Sverige, Norge, Tyskland, Østrig og Italien hvor han besøgte arkiver, ikke mindst i forbindelse med indsamling af kilder til bindet med aktstykker og breve vedrørende Tycho Brahe i nyudgivelsen af hans samlede værker (bind XIV Epistolæ et acta ad vitam Tychonis Brahe pertinentia i Opera omnia).

Nystrøm har endvidere deltaget i adskilligt udgiverarbejde, bl.a. udgivelsen af Bolle Willum Luxdorphs dagbøger (2 bind, 1915-1930) og har forfattet mange tidsskriftafhandlinger, væsentlig af kultur- og personalhistorisk art.

Han blev medlem af Det kongelige danske Selskab for Fædrelandets Historie den 26. november 1926, og var medlem af Det Danske Sprog- og Litteraturselskab, Kildeskriftselskabet og Selskabet for dansk Kulturhistorie. Desuden var han formand for Holberg-Samfundet 1938-1947 og i bestyrelsen for Selskabet for dansk Teaterhistorie (1911-1923).

Eiler Nystrøm er begravet på Solbjerg Parkkirkegård.

Kilder 
 Palle Birkelund, Finn Hilsted, Ib Koch-Olsen & Jørgen Paulsen (reds.), Danmarks historiens blå bog, Krak, 1971. .

Eksterne henvisninger 
 

Historikere fra Danmark
Arkivarer fra Danmark
Personer fra København
Danskere i 1900-tallet
Faglitterære forfattere fra Danmark
Personer i Kraks Blå Bog (afdøde)
Dansksprogede forfattere fra Danmark
Poul Johannes Jørgensen

Poul Johannes Jørgensen (født 25. september 1873 på Hardenberg, Lolland, død 31. juli 1947 på Diakonissestiftelsen på Frederiksberg) var en dansk jurist og retshistoriker. Hans forældre var slotsgartner Chr. Jørgensen og Henriette, født Gøtke.

Jørgensen blev student fra Nykøbing Falsters Statsskole 1891, cand. jur. i 1897 med udmærkelse, fik 1900 Universitetets guldmedalje for en afhandling om den danske strafferets udvikling i tiden fra Reformationen til Christian 5.s Danske Lov (afhandlingen blev først udgivet i 2007), studerede i udlandet 1899—1901, 1901—07 revisionsassistent i Landstinget, midlertidig docent ved Københavns Universitet 1903, ekstraordinær professor 1907, ordentlig professor 1910 til 1944. Han var medlem af Konsistorium 1917-1943.

Fra 1897 var Jørgensen desuden notarius ved det rets- og statsvidenskabelige fakultet. I 1926 blev han medlem af Det kongelige danske Selskab for Fædrelandets Historie, og han var desuden medlem af Den Arnamagnæanske Kommission 1930-1944 (efor for denne fra 1936), af bestyrelsen for Det Store Nordiske Telegraf-Selskab fra 1924 (formand for denne 1945), Videnskabernes Selskab og i bestyrelsen for Det Danske Sprog- og Litteraturselskab (formand for dette 1946).

Foruden bidrag til den retsvidenskabelige bibliografi, forskellige afhandlinger, anmeldelser og biografier i Tidsskrift for Retsvidenskab og Ugeskrift for Retsvæsen — Lovgivningen for de sønderjydske Landsdele (1920) og andet — samt artikler til Salmonsens Konversationsleksikon har Jørgensen offentliggjort Forelæsninger over den danske Retshistorie (1.—4. hæfte, 1904—08, 2. omarbejdede udgave 1. hæfte under titel Udsigt over den danske Retshistorie, 1913). Hovedværket er Dansk Retshistorie (1940), der indtager en fremstående plads i den retshistoriske litteratur, helt igennem præget af forfatterens usvigelige pålidelighed og grundighed, båret af en ægte videnskabelig metode i en smuk og sluttet form. Han har desuden var medarbejder ved udgivelsen af Danmarks gamle landsskabslove og Diplomatarium Danicum.

Jørgensen blev Ridder af Dannebrog 1911, Dannebrogsmand 1923, Kommandør af 2. grad 1930 og af 1. grad 1938.

Han er begravet på Søndermark Kirkegård. Der findes et portrætmaleri af Aksel Jørgensen.

Kilder 
  Opslag af Frantz Dahl
 Palle Birkelund, Finn Hilsted, Ib Koch-Olsen & Jørgen Paulsen (reds.), Danmarks historiens blå bog, Krak, 1971. .

Noter 

Jurister fra Danmark
Retshistorikere fra Danmark
Professorer fra Københavns Universitet
Medlemmer af Videnskabernes Selskab
Foreningsformænd fra Danmark
Kommandører af 1. grad af Dannebrog
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Personer fra Lolland
Personer i Kraks Blå Bog (afdøde)
Personer i Dansk Biografisk Leksikon
Lars Arvad

Lars Arvad (født 25. august 1979) er en dansk skuespiller og revydirektør. Han er uddannet ved Århus Teater i 2006. Han skabte Odense Vinterrevy, som eksisterede fra 2009 til 2015. I 2016 lavede han endnu en revy, nemlig Odense Sommerrevy. Lars Arvad har tidligere medvirket i Grønnegårds Teaterets familieforestilling i København.

Eksterne henvisninger 
 Odense vinterevys hjemmeside
 

Skuespillere fra Danmark
Povl Engelstoft

Povl Engelstoft (født 4. oktober 1876 i Vissenbjerg, død 9. juni 1961 i København) var en dansk historiker. Han var søn af sognepræst F.D.Th. Engelstoft og Elisabeth, født Nyegaard.

Engelstoft blev student fra Roskilde Katedralskole 1895 og cand.mag. i 1906 med historie som hovedfag. Han fik Københavns Universitets guldmedalje i 1907 for afhandlingen Rigsrådets historie 1448-1588.

Bortset fra Haandbog i Danmarks politiske Historie fra Freden i Kiel til vore Dage (skrevet sammen med F.W. Wendt, 1934), skrev han ikke noget større historisk værk, men var til gengæld flittig bidragyder af artikler til bl.a. Historisk Tidsskrift, Det danske Folks Histore (bind VII-VIII, 1926-29), Festskrift til Kr. Erslev (1927, med afhandlingen Skellet i Danmarks Historie efter 1864) og Den danske Rigsdag 1849-1949 I—II (1949-51).

Han var redaktør og medredaktør af flere større opslagsværker, bl.a. Hagerups Konversationsleksikon (3. og 4. udgave), Weilbachs Kunstnerleksikon (3. udgave) og Jens Peter Traps Danmark (5. udgave). Vigtigst var redaktionen af Dansk Biografisk Leksikon hvor han sammen med Svend Dahl redigerede 2. udgave og selv bidrog med en lang række artikler.

Han blev i 1937 medlem af Det kongelige danske Selskab for Fædrelandets Historie, for hvilket selskab han sammen med Povl Bagge og Johannes Lomholt-Thomsen udgav Danske politiske Breve fra 1830erne og 1840erne (4 bind, 1945-58). Han var tillige medlem af den danske komité for Historikernes internationale Samarbejde 1931 og af bestyrelsen for Samfundet for Dansk Genealogi og Personalhistorie 1948 samt for Fynsk Hjemstavnsforening for København og Omegn 1930-31 og æresmedlem af Roskildensersamfundet 1946.

Han ægtede 24. marts 1910 Fanny født Brahm (født 8. juli 1878 i Vester Torup), datter af sognepræst Georg Brahm og Harriet født Jansen, men dette ægteskab blev opløst. Han giftede sig derefter 31. marts 1928 med Sigrid født Klokker (født 30. november 1899 i Odense), datter af skomagermester Peter Klokker og Laura født Hansen.

Kilder 
 Povl Bagge, Nekrolog over Povl Engelstoft i: Historisk Tidsskrift, bind 11. række, 6. (1960-62) 1, s. 693ff. Kan læses på tidsskrift.dk 
 Palle Birkelund, Finn Hilsted, Ib Koch-Olsen & Jørgen Paulsen (reds.), Danmarks historiens blå bog, Krak, 1971. .

Eksterne henvisninger 
 

Historikere fra Danmark
Danskere i 1900-tallet
Faglitterære forfattere fra Danmark
Personer i Kraks Blå Bog (afdøde)
Redaktører af Dansk Biografisk Leksikon
Dansksprogede forfattere fra Danmark
Modtagere af Københavns Universitets guldmedalje
Aalborgjolle

Aalborgjollen er tegnet 1929 af Aage Utzon, Jørn Utzons far, til brug for Søspejderne i Aalborg. Den er inspireret af Limfjordens klassiske fiskerjolle, Sjægten.

Aalborgjollen er ca 5 m lang, 1,8 m bred og med en dybgang på ca 0,75 meter. Den er som sjægten er en spidsgatter.

Et eksemplar af Aalborgjollen kan ses på Limfjordsmuseet, der også har en kopi af De Danske Søspejderes let redigerede version af Aage Utzons tegninger.

Kilder 

Joller
Litra S

S-maskinen var et damplokomotiv, primært anskaffet til den nordsjællandske lokaltrafik på Kystbanen og Nordbanen.

De to første S-maskiner blev leveret til DSB af den tyske lokomotivfabrik Borsig i 1924. De øvrige 18 stk. blev bygget hos Frichs lokomotivfabrik i Århus.
Litra S var et tenderlokomotiv, og blev specielt indkøbt til at betjene lokaltrafikken fra og til København. Da der var tale om relative korte strækninger, var der ikke behov en tender. Litra S var designet til at kunne køre lige hurtigt forlæns som baglæns, og det gav den fordel, at der ikke var behov for at vende lokomotivet på en drejeskive.

Litra S har følgende data: hjulstilling: 1-C-2. 3 cylindre. Vægt 98 tons. Maksimal hastighed: 90 km/t, maksimal togvægt: 350 tons for persontog og op til 700 tons for godstog. 

To S-maskiner er i dag bevaret, S 736 ejes af Danmarks Jernbanemuseum og kørte sin sidste tur den 14 september 2019 og skal nu være stationær museums genstand  og S 740 som er under renovering hos Nordsjællands Veterantog i Rungsted.

Eksterne henvisninger 

Damplokomotiver
Danske lokomotiver
DSB
Theodor Alfred Müller

Theodor Alfred Müller (født 30. juni 1865 i Hjørring, død 10. januar 1950 i København) var en dansk historiker og pædagog.

Blev cand. mag. i historie, latin og græsk i 1892. Han fik dog ikke nogen universitetskarriere, på trods af at Kristian Erslev viste interesse for ham. I stedet blev han gymnasielærer, og senere faglig konsulent hos undervisningsinspektøren for Gymnasieskolen.

Han debuterede i 1897 med bogen Troen på Aander og Guder. Han beskæftigede sig med religionshistorikeren Hans Sofus Vodskov, hvis religionsfilosofiske idéer han var stærkt inspireret af, og om hvem han bl.a. skrev artiklen om i Dansk Biografisk Leksikon (2. udgave).

Derudover beskæftigede han sig med det 18. århundredes åndsliv, særlig i perioden omkring Ludvig Holberg, og han bidrog med dette emne til Det danske Folks Historie (bind V-VI, 1928-29). Han skrev også forskellige studier i Holberg (de tidlige udgivet i Holbergportrætter, 1918, de senere bl.a. i Historisk Tidsskrift, 10. r. IV, 1937) som senere udmøntede sig i hovedværket Den unge Holberg (1943). 

I 1937 blev han medlem af Det kongelige danske Selskab for Fædrelandets Historie og i 1945 blev han udnævnt til æresdoktor på Københavns Universitet.

Han blev i 1938 tildelt Holberg-medaljen.

Kilder 
 Carl Roos, Nekrolog over Th. A. Müller i Historisk Tidsskrift, bind 11. række, 3 (1951-1952), 1, s. 332-336. Kan læses på tidsskrift.dk

Historikere fra Danmark
Magistre fra Danmark
Gymnasielærere fra Danmark
Dansksprogede forfattere fra Danmark
Modtagere af Holbergmedaljen
Simpleks

Simpleks (en. simplex) har flere betydninger:
 Simpleks (geometri) – en term i geometri som betyder en n-dimensional analog af en trekant
 Herpes simplex – er en viral sygdom forårsaget af Herpes simplex vira
 Simpleks (kommunikation)

Andet 
 Simpleks-metoden – Inden for operationsanalyse anvendes simpleks-metoden til optimering af lineære programmerings-problemer.

Se også 
 Simpleks udskrivning, en udskrivningsteknik i modsætning til dupleks udskrivning
 Dupleks
Dupleks

Dupleks (en. duplex) har flere betydninger:
 Dupleks (kommunikation)
 Dupleks (bygning)

Kunst og musik 
 Duplex (film) – en film fra 2003 med Ben Stiller og Drew Barrymore
 Duplex (band) – et hollandsk band

Se også 
 Dupleks-funktion (printer) 
 Simpleks
Volkan Demirel

Volkan Demirel (født 27. oktober 1981) er tyrkisk fodboldmålmand, der spiller for Fenerbahçe og Tyrkiets fodboldlandshold. Ved EM i fodbold 2008 var Volkan Demirel førstemålmand for Tyrkiet.

Eksterne henvisninger 

Fodboldspillere fra Tyrkiet
Deltagere ved det europæiske mesterskab i fodbold 2008
Fodboldspillere fra Kartalspor
Fodboldspillere fra Fenerbahçe SK
Pronto (punktapparat)

En pronto er et punktapparat med tale og punktskrift.
Den kan skrive, spille musik, optage m.m.

Handikaphjælpemidler
Honda Accord

Honda Accord er en personbilsmodel fra den japanske bil- og motorcykelfabrikant Honda. Den første generation kom på markedet i 1976 og etablerede endegyldigt firmaet som bilfabrikant. Navnet Accord betyder et forhold mellem mennesker, firma og bil i en harmonisk "overensstemmelse" (eng. = "Accord"). I hjemlandet Japan benyttede Honda de luksuriøst udstyrede versioner af Accord til at erobre markedsandele i den øvre mellemklasse. I tidens løb har Accord også solgtes under navnene Honda Vigor, Honda Ascot, Honda Rafaga og Honda Torneo.

Frem til og med fjerde generation solgtes den samme, identiske bil som Accord i Europa, Japan og Nordamerika. Med den i 1993 introducerede femte generation blev denne udvikling adskilt. Siden den i 2002 introducerede syvende generation benyttes også på det japanske marked den mindre, i Europa solgte version, så Accord i disse lande i dag gælder som stor mellemklassebil, mens der i Nordamerika under samme navn markedsføres en kun begrænset beslægtet, større model. Acura TSX er derimod baseret på den europæiske version af Accord.

Tæller man alle modeller solgt under navnet Accord sammen, er der siden 1976 blevet solgt ca. 17,5 mio. biler. Honda Accord har dermed altid ligget på 7. pladsen på listen over de mest solgte biler.

Generationer

Kilder

Eksterne henvisninger 

 Officielt websted 

 
Store mellemklassebiler
Forhjulstrukne biler
Biler introduceret i 1976
Biler fra 1970'erne
Biler fra 1980'erne
Biler fra 1990'erne
Biler fra 2000'erne
Biler fra 2010'erne
Stationcars
Alice de Janzé

Alice de Janzé (født Silverthorne, også kendt som Alice de Trafford) (født 28. september 1899, død 30. september 1941) var en amerikansk arving, der gennem en årrække levede i Kenya som medlem af "Happy Valley Set". Hun var forbundet med en lang række skandaler, herunder hendes mordforsøg på sin elsker i 1927, samt i 1941 mordet på Josslyn Hay, Jarlen af Erroll i Kenya. Hendes stormfulde liv var præget af druk, narkotika misbrug og flere selvmordsforsøg. Hun døde af et selvforskyldt skud i 1941.

Referencer 

Personer fra Buffalo
Personer der har begået selvmord